Diari Oficial de la Generalitat Valenciana


Sumari del DOGV 7268, del 07-05-2014 (2014/3849)

RESOLUCIÓ de 17 d'abril de 2014, de la Universitat Politècnica de València, per la qual es disposa la publicació de l'oferta d'ocupació pública del personal docent i investigador per a l'any 2014.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7268

Data del DOGV
:   07-05-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/3849


Data del document
:   17-04-2014

Organisme emissor
:   Universitat Politècnica de València

Tipus de document
:   Resolució

Descriptors 

:   * concurs administratiu

RESOLUCIÓ de 17 d'abril de 2014, de la Universitat Politècnica de València, per la qual es disposa la publicació de l'oferta d'ocupació pública del personal docent i investigador per a l'any 2014. [2014/3849]  
Mitjançant escrit de 20 de març de 2014, s'ha rebut autorització de la Generalitat Valenciana per a l'aplicació de la taxa de reposició d'efectius en places de cossos de personal investigador d'aquesta Universitat Politècnica de València en el present exercici 2014, tot això de conformitat amb l'establit en l'article 21, punt 1.2, lletra I, de la Llei 22/2013, de 23 de desembre, de Pressupostos Generals de l'Estat per a l'any 2014, taxa de reposició que es xifra en tres places.  
D'acord, així mateix, amb l'establit en l'apartat 5, segon paràgraf, del citat article, la validesa de la necessària autorització ara rebuda està condicionada al fet que la convocatòria de les places s'efectue després d'aprovació i publicació d'una oferta d'ocupació pública en la qual s'incloguen les places esmentades, tal com disposa l'apartat 1 de l'article 70 de la Llei 7/2007, de 12 d'abril, de l'Estatut Bàsic de l'Empleat Públic.  
  
De conformitat amb el que es disposa en la normativa citada, a proposta de la Comissió de Promoció de Professorat d'aquesta Universitat i amb la negociació prèvia en el si de la Mesa de Negociació del Personal Docent i Investigador d'aquesta Universitat, el Consell de Govern de la Universitat Politècnica de València, en la reunió del 15 d'abril de 2014, va acordar l'aprovació de l'oferta d'ocupació pública per a l'any 2014.  
  
En virtut d'això, aquest Rectorat resol:  
  
Primer. Oferta d'ocupació pública per a l'any 2014  
Publicar l'oferta d'ocupació pública per a l'any 2014, que conté tres places de personal docent i investigador, d'acord amb el detall que figura a continuació:  
  
Cos/Categoria Àrea de coneixement Departament  
Catedràtic/a d'universitat Llenguatges i Sistemes Informàtics Sistemes Informàtics i Computació  
Catedràtic/a d'universitat Tecnologia d'Aliments Tecnologia d'Aliments  
Professor/a titular d'universitat Microbiologia Biotecnologia  
  
  
  
Segon. Convocatòries  
Aquesta oferta d'ocupació pública comporta l'obligació de convocar els corresponents processos selectius per a la cobertura de les places, i està previst efectuar les convocatòries durant el present any 2014. En tot cas, l'execució de l'oferta d'ocupació pública haurà de desenvolupar-se dins del termini improrrogable establit per la normativa de tres anys.  
  
DISPOSICIÓ FINAL   
  
Única  
La present resolució entrarà en vigor l'endemà de la publicació en el Diari Oficial de la Comunitat Valenciana.  
  
València, 17 d'abril de 2014.- El rector: Francisco José Mora Mas.